
ΝΟΜΟΣ ΥΠΆΡΙΘ. 3126 
Ποινική ευθύνη των Υπουργών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΠΕΔΙΟ ΕΦΑΡΜΟΓΗΣ ΤΟΥ ΝΟΜΟΥ 
Άρθρο 1 

Πεδίο εφαρμογής του νόμου 

1. Πλημμελήματα ή κακουργήματα, που τελούνται 
από Υπουργό, κατά την άσκηση των καθηκόντων του, 
εκδικάζονται σύμφωνα με τις διατάξεις του νόμου αυ¬ 
τού από το κατ’ άρθρο 86 του Συντάγματος Ειδικό Δι¬ 
καστήριο, ακόμη και αν ο Υπουργός έχει παύσει να έχει 
την ιδιότητα αυτή. 

2. Τυχόν συμμέτοχοι συμπαραπέμπονται και δικάζο¬ 
νται σύμφωνα με τις διατάξεις ταυ νόμου αυτού. 

3. Οι αξιόποινες πράξεις της παραγράφου 1, οι οποί¬ 
ες δεν τελέσθηκαν κατά την άσκηση των καθηκόντων 
του Υπουργού, δικάζονται απά τα αρμάδια δικαστήρια 
σύμφωνα με τις διατάξεις του Ποινικού Κώδικα, των ει¬ 
δικών ποινικών νόμων και του Κώδικα Ποινικής Δικονο¬ 
μίας. 

Άρθρο 2 

Έννοια όρων του νόμου 

1. Όπου στον παρόντα νόμο χρησιμοποιείται ο όρος 
«Υπουργός», νοείται μέλος της Κυβέρνησης ή Υφυ- 
πσυργός. 

2. Όπου στον παρόντα νόμο χρησιμοποιείται ο όρος 
«συμμέτοχος», νοείται: (α) ο συναυτουργός, ηθικός 
αυτουργός, άμεσος ή απλός συνεργός στην πράξη 
πσυ αποδίδεται στον Υπουργό και (β) ο φυσικός ή ηθι¬ 
κός αυτσυργός ή ο άμεσσς ή απλός συνεργός στην 
πράξη, για την οποία αποδίδεται στον Υπουργά η κα¬ 


τηγορία του ηθικού αυτουργού, άμεσου ή απλού σύ¬ 
νεργού. 

3. Όι Υπουργοί θεωρούνται υπάλληλοι κατά την έν¬ 
νοια του άρθρου 13περ. α'του Ποινικού Κώδικα. 

Άρθρο 3 

Παραγραφή - Προθεσμία 

1. Όι αξιόποινες πράξεις που αναφέρονται στο άρ¬ 
θρο 1 παρ. 1 του νάμου αυτού παραγράφονται με τη 
συμπλήρωση πέντε (5) ετών απά την ημέρα που τελέ- 
στηκαν. Η προθεσμία της παραγραφής του προηγού¬ 
μενου εδαφίου αναστέλλεται μόνο στις εξής περιπτώ¬ 
σεις: α) όσο διαρκεί η βουλευτική περίοδος, κατά τη 
διάρκεια της οποίας τελέστηκε η πράξη, εκτός αν στο 
μεταξύ εκδόθηκε η απόφαση του άρθρου 6 παρ. 2 του 
νάμου αυτού, β) όσο διαρκεί η κύρια διαδικασία και γ) 
όσα ισχύει η απόφαση της Όλσμέλειαςτης Βσυλής, για 
την αναστολή της δίωξης, της προδικασίας ή της κύ¬ 
ριας διαδικασίας, σύμφωνα με όσα ορίζσνται στο άρ¬ 
θρο 6 παρ. 5 του νόμου αυτού. Σε κάθε περίπτωση η 
παραγραφή επέρχεται με τη συμπλήρωση δέκα (10) 
ετών απά την τέλεση της πράξης. 

2. Το αξιόποινο των πράξεων των Υπουργών, που 
αναφέρονται στο άρθρο 1 παρ. 1, εξαλείφεται με το πέ¬ 
ρας της δεύτερης τακτικής συνόδου της βουλευτικής 
περιόδου που αρχίζει μετά την τέλεση της αξιόποινης 
πράξης, εάν ως τότε η Βουλή δεν έχει αποφασίσει να 
ασκήσει ποινική δίωξη κατά του Υπουργού, σύμφωνα 
με όσα ορίζονται στο νόμο αυτόν. 

ΚΕΦΑΛΑΙΟ ΔΕΥΤΕΡΟ 

ΔΙΑΔΙΚΑΣΙΑ ΆΣΚΗΣΗΣ ΤΗΣ ΠΟΙΝΙΚΗΣ ΔΙΩΞΗΣ 
Άρθρο 4 

Η αρμοδιότητα της Βουλής 

1. Δεν επιτρέπεται προκαταρκτική εξέταση, ποινική 
δίωξη, προανάκριση ή ανάκριση κατά Υπουργού, για 
τις αξιάποινες πράξεις που αναφέρονται στο άρθρο 1 

παρ. 1, χωρίς προηγούμενη απόφαση της Ολομέλειας 
της Βουλής κατά τα άρθρα 5 και 6 του παρόντος. 

2. Αν κατά τη διεξαγωγή άλλης διοικητικής εξέτασης, 
προκαταρκτικής εξέτασης, προανάκρισης ή ανάκρι¬ 
σης προκόψουν στοιχεία, τα οποία έχουν σχέση με τις 
αξιόποινες πράξεις που αναφέρονται στο άρθρο 1 
παρ.1, αυτά διαβιβάζονται αμελλητί στη Βουλή από 
αυτόν που ενεργεί την εξέταση, προανάκριση ή ανά¬ 
κριση. 

3. Η διαβίβαση των στοιχείων, σύμφωνα μετηνπροη- 
γούμενη παράγραφο, δεν εμποδίζει την πρόοδο της 
έρευνας ή εξέτασης ως προς άλλα πρόσωπα. 

4. Σε καμιά περίπτωση δεν επιτρέπεται σε αυτόν που 
διενεργεί την έρευνα ή την εξέταση αξιολόγηση των 
στοιχείων που έχουν σχέση με ενδεχόμενη ποινική ευ¬ 
θύνη Υπουργών. 

Άρθρο 5 

Κίνηση διαδικασίας - Προκαταρκτική εξέταση 

1. Η διαδικασία της ποινικής δίωξης κινείται εφόσον 
το ζητήσουν εγγράφως, με συγκεκριμένη αναφορά 
στα στοιχεία της αξιόποινης πράξης και μνεία των δια¬ 
τάξεων που παραβιάστηκαν, τριάντα (30) τουλάχιστον 
βουλευτές, διαφορετικά είναι απαράδεκτη. 

2. Η Βουλή, αφού υποβληθείτο ανωτέρω αίτημα στο 
Προεδρείο, με απόφαση που λαμβάνεται με την από¬ 
λυτη πλειοψηφία του όλου αριθμού των βουλευτών, 
συγκροτεί, σύμφωνα με τον Κανονισμό της, ειδική κοι¬ 
νοβουλευτική επιτροπή για τη διενέργεια προκαταρ¬ 
κτικής εξέτασης, άλλως η πρόταση απορρίπτεται ως 
προδήλως αβάσιμη. Με την απόφαση που διατάσσει 
προκαταρκτική εξέταση τάσσεται και προθεσμία για 
την ολοκλήρωσή της και την υποβολή εγγράφου πορί¬ 
σματος προς την Ολομέλεια μαζί με το αποδεικτικό 
υλικό. 

3. Η επιτροπή έχει όλες τις αρμοδιότητες του Εισαγ¬ 
γελέα Πρωτοδικών όταν αυτός ενεργεί προκαταρκτι¬ 
κή εξέταση και μπορεί να αναθέτει σε Εισαγγελέα 
Πλημμελειοδικών ή Εφετώντην ενέργεια ειδικότερων 
πράξεων σχετικών με το αντικείμενο της προκαταρκτι¬ 
κής εξέτασης. Εκείνος κατά του οποίου στρέφεται η 
πρόταση δίωξης καλείται από την επιτροπή να δώσει 
εξηγήσεις αν το επιθυμεί. 

4. Το πόρισμα της παραγράφου 2 πρέπει να είναι αι¬ 
τιολογημένο και να περιέχει ιδίως τα πραγματικά περι¬ 
στατικά καιτα αποδεικτικά μέσα που οδηγούν σε αυτά, 
όπως προέκυψαν κατά την προκαταρκτική εξέταση, 
την υπαγωγή των πραγματικών περιστατικών στις 
εφαρμοζόμενες ποινικές διατάξεις και σαφή πρόταση 
για την άσκηση ή μη ποινικής δίωξης. Αιτιολογημένη 
πρέπει να είναι και η πρόταση της τυχόν μειοψηφίας, η 
οποία καταχωρίζεται σε χωριστό κεφάλαιο του ίδιου 
πορίσματος. 

5. Εάν η Ολομέλεια της Βουλής απορρίψει, κατά την πα¬ 
ράγραφο 2 εδ. α'περίπτωση δεύτερη, ως προδήλως αβά- 
σιμη την πρόταση για την άσκηση ποινικής δίωξης, νέα 


πράταση, που στηρίζεται στα ίδια πραγματικά περιστατι¬ 
κά είναι απαράδεκτη. 

Άρθρο 6 

Συζήτηση του πορίσματος - Άσκηση 
ποινικής δίωξης 

1. Το πόρισμα εισάγεται προς συζήτηση στην Ολο¬ 
μέλεια της Βουλής σύμφωνα με τον Κανονισμό της. 

2. Η απόφαση για την άσκηση ή μη ποινικής δίωξης 
λαμβάνεται με την απόλυτη πλειοψηφία του όλου 
αριθμού των βουλευτών. 

3. Η απόφαση για την άσκηση ποινικής δίωξης πρέ¬ 
πει να καθορίζει και να εξειδικεύει την αξιόποινη πρά¬ 
ξη και την ποινική διάταξη που την προβλέπει και λει¬ 
τουργεί ως άρση της ασυλίας, εάν ο Υπουργός έχει και 
τη βουλευτική ιδιότητα. 

4. Μετά την, κατά τις παραγράφους 1 και 2 του πα¬ 
ρόντος άρθρου, απόρριψη από την Ολομέλεια της 
Βουλής της πρότασης για την άσκηση ποινικής δίω¬ 
ξης, νέα πρόταση που αφορά τα ίδια πρόσωπα και τις 
ίδιες πράξεις, έστω και με διαφορετικό νομικό χαρα¬ 
κτηρισμό, είναι σε κάθε περίπτωση απαράδεκτη. 

5. Η Ολσμέλεια της Βουλής, αν το προτείνουν εγ- 
γράφως τριάντα (30) τουλάχιστον βουλευτές, μπο¬ 
ρεί, με την απόλυτη πλειοψηφία του όλου αριθμού 
των βουλευτών, να αποφασίζει οποτεδήποτε την 
ανάκληση της απόφασής της για την άσκηση ποινι¬ 
κής δίωξης ή την αναστολή της δίωξης, της προδικα¬ 
σίας ή της κύριας διαδικασίας. Η αναστολή μπορεί να 
αρθεί με τις ίδιες διατυπώσεις. 

Άρθρο 7 
Συμμέτοχοι 

1. Η άσκηση ποινικής δίωξης κατά Υπουργού κατα¬ 
λαμβάνει υποχρεωτικά και τους τυχόν συμμετόχους, 
οι οποίοι εφεξής κατηγορούνται και δικάζονται μαζί με 
τον Υπουργό. 

2. Η αναστολή κατά το προηγούμενο άρθρο καλύ¬ 
πτει και τους συμμετόχους. Το ίδιο ισχύει και για την 
ανάκληση της δίωξης, εφόσον η Βουλή το αποφασίσει 
ρητώς. 

3. Αν η Βουλή απορρίψει ως προδήλως αβάσιμη την 
πρόταση για την άσκηση ποινικής δίωξης (άρθρο 5 
παρ. 2) ή αποφασίσει να μην ασκήσει δίωξη (άρθρο 6 
παρ. 2), δεν θίγεται ως προς τους συμμετόχους η δι¬ 
καιοδοσία των τακτικών ποινικών δικαστηρίων, ως 
προς τους οποίους στην περίπτωση αυτή παύουν να 
έχουν εφαρμογή οι διατάξεις του νόμου αυτού. 

ΚΕΦΆΛΑΙΟ ΤΡΙΤΟ 

ΑΝΑΚΡΙΣΗ - ΕΝΔΙΑΜΕΣΗ ΛΙΑΛΙΚΑΣΙΑ 

Άρθρο 8 

Δικαστικό Συμβούλιο - Αρμοδιότητες 

1. Μετά την άσκηση της δίωξης, ο Πρόεδρος της 
Βουλής κληρώνει σε δημόσια συνεδρίαση της Ολομέ- 

λείας της Βουλής πέντε τακτικά και τρία αναπληρωμα¬ 
τικά μέλη για τη συγκράτηση του κατ’ άρθρο 86 παρ.4 
του Συντάγματος Δικαστικού Συμβουλίου. Το Δικαστι¬ 
κά Συμβούλιο απαρτίζεται απά τρία μέλη του Αρείου 
Πάγου και δύο μέλη του Συμβουλίου της Επικρατείας 
και σε αυτά προεδρεύει το ανώτερο σε βαθμά μέλος 
του Αρείου Πάγου ή, μεταξύ ομοιοβάθμων, ο αρχαιά- 
τερος αρεοπαγίτης. Δύο αναπληρωματικά μέλη προ¬ 
έρχονται από τον Άρειο Πάγο και ένα από το Συμβού¬ 
λιο της Επικρατείας. Στην ίδια συνεδρίαση κληρώνο¬ 
νται και ο ασκών καθήκοντα εισαγγελέα του 
Συμβουλίου και ο αναπληρωτής του, από τα μέλη της 
Εισαγγελίας του Αρείου Πάγου. 

2. Τατακτικά και αναπληρωματικά μέλη του Συμβου¬ 
λίου και ο εισαγγελέας αυτού, με τον αναπληρωτή του, 
κληρώνονται μεταξύ των μελών των δύο ανώτατων δι¬ 
καστηρίων και της Εισαγγελίας του Αρείου Πάγου, 
που έχουν διορισθεί ή προαχθεί στο βαθμό που κατέ¬ 
χουν πριν από την υποβολή πρότασης για άσκηση δίω¬ 
ξης. Προς τούτο ο Υπουργός Δικαιοσύνης, ύστερα 
από σχετική πρόσκληση του Προέδρου της Βουλής, 
αποστέλλει κατάλογο των μελών του Αρείου Πάγου, 
της Εισαγγελίας του και του Συμβουλίου της Επικρά¬ 
τειας, που έχουν τα νόμιμα προσόντα. 

3. Αμέσως μετά τη διενέργεια της κλήρωσης, ο Πρό¬ 
εδρος της Βουλής αποστέλλει στον Πρόεδρο του 
Αρείου Πάγου την απόφαση της Βουλής για την άσκη¬ 
ση ποινικής δίωξης κατά του κατηγορούμενου Υπουρ¬ 
γού, τα ονόματα των τακτικών και αναπληρωματικών 
μελών του Συμβουλίου, που κληρώθηκαν, καθώς και 
όλη τη δικογραφία. Ο Πρόεδρος του Αρείου Πάγου 
διαβιβάζει όλα τα ανωτέρω στοιχεία στον Πρόεδρο 
του Δικαστικού Συμβουλίου. 

4. Με την επιφύλαξη των διατάξεωντου παρόντος, το 
Δικαστικό Συμβούλιο έχει τις αρμοδιότητες των άρ¬ 
θρων 307 επ. του Κώδικα Ποινικής Δικονομίας. 

5. Η κλήρωση, εάν δεν είναι δυνατή η συγκρότηση 
του Συμβουλίου ούτε δια των αναπληρωματικών με¬ 
λών, μπορεί να επαναληφθεί για τα ελλείποντα μέλη. 
Το κύρος των ανακριτικών πράξεων και αποφάσεων 
του Συμβουλίου, που διενεργήθηκαν μέχρι τότε, δεν 
θίγεται. 

6. Η απόφαση της Ολομέλειας της Βουλής για την 
άσκηση της ποινικής δίωξης έχει το χαρακτήρα γρα¬ 
πτής παραγγελίας, κατά το άρθρο 246του Κώδικα Ποι¬ 
νικής Δικονομίας, για τη διενέργεια κύριας ανάκρισης. 

Άρθρο 9 

Αίτηση εξαίρεσης μελών του Δικαστικού 
Συμβουλίου και του Εισαγγελέα 

1. Δεν επιτρέπεται αίτηση εξαίρεσης, ταυτοχρόνως 
ή διαδοχικά, για περισσότερα από τρία συνολικά μέλη 
του Συμβουλίου ή για περισσότερα από δύο συνολικά 
μέλη που προέρχονται από τον Άρειο Πάγο και για πε¬ 
ρισσότερα από ένα μέλη που προέρχονται από το Συμ¬ 
βούλιο της Επικρατείας. 


2. Για την εκδίκαση της αίτησης εξαίρεσης, οι δικα¬ 
στές, των οποίων ζητείται η εξαίρεση, αναπληρώνο¬ 
νται από ίσο αριθμό αναπληρωματικών δικαστών, που 
προέρχονται από το ίδιο ανώτατο δικαστήριο. 

3. Αν ζητηθεί εξαίρεση του προέδρου του Συμβουλί¬ 
ου, τη θέση του κατά την εκδίκαση της αίτησης κατα¬ 
λαμβάνει ο επόμενος σε βαθμό ή, μεταξύ ομοιοβάθ¬ 
μων, ο αρχαιότερος. Αν ζητηθεί και αυτού η εξαίρεση, 
τη θέση του προέδρου καταλαμβάνει ο επόμενος κατά 
σειρά αρχαιότητας αρεοπαγίτης. 

4. Αν ζητηθεί εξαίρεση του εισαγγελέα, τη θέση του 
για την εκδίκαση της αίτησης καταλαμβάνει ο αναπλη¬ 
ρωτής του. Δεν επιτρέπεται να ζητηθεί η εξαίρεση συγ¬ 
χρόνως και του τακτικού και του αναπληρωτή εισαγγε¬ 
λέα. 

Άρθρο 10 

Ανάκριση 

1. Με απόφαση του Συμβουλίου του προηγούμενου 
άρθρου, η οποία λαμβάνεται μέσα σε πέντε (5) ημέρες 
από τον ορισμό των μελών του και τη διαβίβαση του 
σχετικού πρακτικού από τον Πρόεδρο της Βουλής, 
ορίζεται ένα από τα μέλη του που ανήκει στον Άρειο 
Πάγο ως ανακριτής. Στον ανακριτή διαβιβάζεται αμελ¬ 
λητί η δικογραφία, καθώς και όσες δικογραφίες έχουν 
σχηματιστεί κατά τυχόν συμμετόχων στις πράξεις του 
άρθρου 1 παρ.1 του νόμου αυτού. 

2. Ο ανακριτής, όταν πρόκειται να κριθούν ζητήματα 
που ανακύπτουν κατά τη διάρκεια της ανάκρισης ή η 
περάτωση της ανάκρισης (άρθρα 307 και 308 του Κώ¬ 
δικα Ποινικής Δικονομίας), δεν μετέχει στις συνεδριά¬ 
σεις του Συμβουλίου, στις οποίες αντί αυτού μετέχει 
αναπληρωματικό μέλος. 

3. Σε Υπουργό εν ενεργεία ή μη, δεν επιτρέπεται βί¬ 
αιη προσαγωγή, σύλληψη, προσωρινή κράτηση ή επι¬ 
βολή περιοριστικών όρων. 

4. Ο ανακριτής έχει το δικαίωμα και οφείλει να επε- 
κτείνειτη δίωξη και κατά των συμμετόχωνπου δεν ανα- 
φέρονται στην απόφαση της Βουλής για τη δίωξη. Κα¬ 
τά ταλοιπάωςπρος τις αρμοδιότητεςτου ανακριτή και 
τη διενέργεια της ανάκρισης εφαρμόζονται αναλόγως 
οι διατάξεις του Κώδικα Ποινικής Δικονομίας. 

Άρθρο 11 

Περάτωση προδικασίας 

1. Μετά το πέρας της κύριας ανάκρισης, η δικογρα¬ 
φία διαβιβάζεται στον Εισαγγελέα του Δικαστικού 
Συμβουλίου. Ο Εισαγγελέας δύναται να επιστρέψειτη 
δικογραφία στον ανακριτή για συμπλήρωση της ανά¬ 
κρισης ή να υποβάλει τη δικογραφία με πρότασή του 
στο Συμβούλιο. 

2. Οι κατηγορούμενοι έχουν τα δικαιώματα του άρ¬ 
θρου 308 παρ. 2 του Κώδικα Ποινικής Δικονομίας. 

3. Το βούλευμα του Δικαστικού Συμβουλίου δεν υπό- 
κειται σε κανένα ένδικο μέσο και επιδίδεται με επιμέ¬ 
λεια του Προέδρου του στον κατηγορούμενο και στον 
Πρόεδρο της Βουλής μέσα σε προθεσμία δέκα (10) 

ημερών από την έκδοσή του. Το βούλευμα επιδίδεται 
και στον Εισαγγελέα του Ειδικού Δικαστηρίου μέσα σε 
προθεσμία δέκα (10) ημερών από την, κατά το άρθρο 
12 παρ. 1, συγκρότηση του Ειδικού Δικαστηρίου. 

4. Εάν συντρέχει περίπτωση παραπομπής μόνο του 
συμμετόχου, το Συμβούλιο τον παραπέμπει στο ακροα¬ 
τήριο του αρμόδιου κατά τις κοινές διατάξεις δικαστη¬ 
ρίου. 

ΚΕΦΑΛΑΙΟ ΤΕΤΑΡΤΟ 
ΔΙΑΔΙΚΑΣΙΑ ΣΤΟ ΑΚΡΟΑΤΗΡΙΟ 
ΤΟΥ ΕΙΔΙΚΟΥ ΔΙΚΑΣΤΗΡΙΟΥ 

Άρθρο 12 

Συγκρότηση Ειδικού Δικαστηρίου 

1. Σε περίπτωση έκδοσης βουλεύματος που παρα¬ 
πέμπει Υπουργό στο ακροατήριο του Ειδικού Δικαστη¬ 
ρίου, ο Πρόεδρος της Βουλής κληρώνει σε δημόσια 
συνεδρίαση της Ολομέλειας της Βουλής δεκατρία τα¬ 
κτικά και έξι αναπληρωματικά μέλη για τη συγκρότηση 
του κατά το άρθρο 86 παρ. 4 του Συντάγματος Ειδικού 
Δικαστηρίου, μεταξύ των μελώντου Αρείου Πάγου και 
του Συμβουλίου της Επικρατείας που διορίστηκαν ή 
προήχθησαν στο βαθμό που κατέχουν πριν από την 
υποβολή πρότασης για άσκηση δίωξης. Δεν τίθενται 
στην κληρωτίδα τα ονάματατων μελώντου Δικαστικού 
Συμβουλίου. 

2. Το Ειδικά Δικαστήριο απαρτίζεται απά επτά μέλη 
του Αρείου Πάγου και έξι μέλη του Συμβουλίου της 
Επικρατείας. Καθήκοντα προέδρου ασκεί ο ανώτερος 
σε βαθμά από τα μέλη του Αρείου Πάγου που κληρώ¬ 
θηκαν και, μεταξύ ομοιοβάθμων, ο αρχαιάτερος. Κα¬ 
θήκοντα εισαγγελέα ασκεί μέλος της εισαγγελίας του 
Αρείου Πάγουπου κληρώνεται με τον αναπληρωτή του 
στην ίδια συνεδρίαση. Δεντίθενται στην κληρωτίδα τα 
ονάματατου εισαγγελέα και του αναπληρωτή του που 
άσκησαν καθήκοντα στο Δικαστικά Συμβούλιο. Αμέ¬ 
σως μετά τη διενέργεια της κλήρωσης ο Πράεδρος 
της Βουλής αποστέλλει στον πρόεδρο του Ειδικού Δι¬ 
καστηρίου το πρακτικό μετά ονόματατωντακτικών και 
αναπληρωματικών μελώντου Ειδικού Δικαστηρίου. 

3. Από τα έξι αναπληρωματικά μέλη του Ειδικού Δι¬ 
καστηρίου, τρία προέρχονται απά τον Άρειο Πάγο και 
τρία απότο Συμβούλιο της Επικρατείας. Σε περίπτωση 
κωλύματος για οποιαδήποτε αιτία κάποιου μέλους του 
Ειδικού Δικαστηρίου, η αντικατάστασή του γίνεται από 
αναπληρωματικό μέλος προερχόμενο απότο ίδιο ανώ¬ 
τατο δικαστήριο. 

4. Αν δεν γίνει ή αν διακοπεί η κλήρωση των μελών 
του Ειδικού Δικαστηρίου ή του Δικαστικού Συμβουλί¬ 
ου, επειδή έληξε η σύνοδος, διαλύθηκε η Βουλή, ή έλη¬ 
ξε η βουλευτική περίοδος, ενεργείται κατά περίπτωση 
με την επανάληψη των εργασιών της Βουλής. 

5. Η λήξη της βουλευτικής περιάδου ή η διάλυση της 
Βουλής αναστέλλουν την έναρξη ή την πράοδο της δί¬ 
κης μέχρι τη συγκρότηση της νέας Βουλής σε σώμα. 


Άρθρο 13 
Ορισμός δικασίμου 

1.0 πρόεδρος του Ειδικού Δικαστηρίου, μόλις λάβει 
το πρακτικά της Βουλής, με το οποίο ορίζονται τα τα¬ 
κτικά και αναπληρωματικά μέλη του Ειδικού Δικαστη¬ 
ρίου, ορίζει με πράξη του τη δικάσιμο σε χρονικά διά¬ 
στημα απά σαράντα (40) έως εξήντα (60) ημέρες απά 
την έκδοση της πράξης, τον τάπο όπου θα συνεδριά¬ 
σει το Ειδικά Δικαστήριο και τον κατάλογο των μαρτύ¬ 
ρων που θα εξεταστούν. Ο κατάλογος περιλαμβάνει 
άλους τους ουσιώδεις μάρτυρες κατηγορίας και υπε¬ 
ράσπισης. Εάν ο κατηγορούμενος διαμένει στην αλλο¬ 
δαπή ή είναι άγνωστης διαμονής, η δικάσιμος ορίζεται 
σε χρονικό διάστημα απά εξήντα (60) έως ενενήντα 
(90) ημέρες απά την έκδοση της πράξης. Η πράξη κοι¬ 
νοποιείται στον Πρόεδρο της Βουλής και στον Εισαγ¬ 
γελέα του Ειδικού Δικαστηρίου μέσα σε προθεσμία δέ¬ 
κα (10) ημερών από την έκδοσή της. 

2.0 κατηγορούμενος, οι μάρτυρες και οι πραγματο- 
γνώμονες κλητεύονται στο ακροατήριο από τον Πρόε¬ 
δρο με κλήση, σύμφωνα με τις διατάξεις του Κώδικα 
Ποινικής Δικονομίας. Στην κλήση του κατηγορουμέ¬ 
νου πρέπει να περιλαμβάνεται και ο κατάλογος των 
μαρτύρων που αναφέρεται στην πράξη ορισμού δικα¬ 
σίμου. 

Άρθρο 14 

Απουσία κατηγορουμένου 

1.0 κατηγορούμενος έχει το δικαίωμα να μην εμφα¬ 
νιστεί στο ακροατήριο, αλλά να εκπροσωπηθεί, εφό¬ 
σον το ζητήσει, με τρεις το πολύ συνηγόρους, οι οποί¬ 
οι διορίζονται με απλή έγγραφη εντολή του. 

2. Αν ο κατηγορούμενος που κλητεύθηκε νόμιμα, 
σύμφωνα με τις διατάξειςτου προηγούμενου άρθρου, 
δεν εμφανιστεί, δικάζεται σαν να είναι παρών. 

Άρθρο 15 

Διαδικασία στο ακροατήριο 

1. Η διαδικασία στο ακροατήριο, εφόσον δεν ορίζε¬ 
ται διαφορετικά στο νόμο αυτόν, διεξάγεται κατά τις 
διατάξειςτου Κώδικα Ποινικής Δικονομίας. 

2. Τα αναπληρωματικά μέλη παρευρίσκονται σε όλη 
τη διάρκεια της συζήτησης και αναπληρώνουν, κατά τη 
σειρά που κληρώθηκαν, τα τακτικά μέλη του δικαστη¬ 
ρίου που τυχάν θα αποχωρήσουν πριν από την έκδοση 
της απόφασης. Η αναπλήρωση γίνεται σύμφωνα μετά 
οριζόμενα στο άρθρο 12 παρ. 3 του νάμου αυτού. 
Απουσία αναπληρωματικού μέλους δεν επηρεάζει τη 
νόμιμη σύνθεση του δικαστηρίου. Εκείνος όμως που 
καλείται να αντικαταστήσει τακτικό μέλος που αποχώ¬ 
ρησε πρέπει να ήταν παρών σε όλη τη διάρκεια της δί¬ 
κης. Διαφορετικά καλείται ο επόμενος. 

3. Ο πρόεδρος του Ειδικού Δικαστηρίου αναπληρώ¬ 
νεται από το επόμενο σε βαθμό, ή, μεταξύ ομοιοβάθ¬ 
μων, από το επόμενο σε αρχαιότητα μέλος του Αρείου 
Πάγου που κληρώθηκε ωςτακτικά μέλος. Το μέλος αυ- 

τό του Αρείου Πάγου, το οποίο καλείται να αναπληρώ¬ 
σει τον πρόεδρο, αναπληρώνεται σύμφωνα με όσα 
σρίζσνται στην προηγούμενη παράγραφο. 

4. Η διάταξη του άρθρου 131 του Κώδικα Ποινικής Δι¬ 
κονομίας εφαρμόζεται αναλόγως. 

5. Πολιτική αγωγή δεν επιτρέπεται να ασκηθεί στο Ει¬ 
δικό Δικαστήριο. Η αγωγή αποζημίωσης ή χρηματικής 
ικανοποίησης λόγω ηθικής βλάβης ασκείται και εκδι- 
κάζεται κατά τις ισχύσυσες διατάξεις. 

Άρθρο 16 

Αίτηση εξαίρεσης μελών του Δικαστηρίου 
και του εισαγγελέα 

1. Αίτηση εξαίρεσης, μια φορά ή διαδοχικά, για πε¬ 
ρισσότερους από έξι συνολικά δικαστές, ή για περισ¬ 
σότερα από τρία συνολικά μέλη που προέρχονται από 
το ίδιο ανώτατο δικαστήριο, δεν επιτρέπεται. 

2. Για την εκδίκαση της αίτησης εξαίρεσης, οι δικα¬ 
στές, των οποίων ζητείται η εξαίρεση, αναπληρώνο¬ 
νται από ίσο αριθμό αναπληρωματικών δικαστών, που 
προέρχονται από το ίδιο ανώτατο δικαστήριο. 

3. Αν ζητηθεί εξαίρεση του προέδρου, τη θέση τσυ 
κατά την εκδίκαση της αίτησης καταλαμβάνει ο νόμι- 
μσς αναπληρωτής του, σύμφωνα με το προηγούμενο 
άρθρο. Αν ζητηθεί και αυτού η εξαίρεση, τη θέση τσυ 
πρσέδρσυ καταλαμβάνει ο επόμενσς κατά σειρά αρ¬ 
χαιότητας αρεοπαγίτης. 

4. Αν ζητηθεί εξαίρεση του εισαγγελέα, τη θέση τσυ 
για την εκδίκαση της αίτησης καταλαμβάνει σ αναπλη¬ 
ρωτής τσυ. Δεν επιτρέπεται να ζητηθεί η εξαίρεση συγ¬ 
χρόνως και του τακτικού και του αναπληρωτή εισαγγε¬ 
λέα. 

Άρθρο 17 

Απόφαση 

1. Η απόφαση του Ειδικού Δικαστηρίου είναι αμετά- 
κλητη. 

2. Αίτηση για ακύρωση της διαδικασίας ή της από¬ 
φασης από τον απάντα κατηγορούμενο δεν επιτρέπε¬ 
ται. 

3. Επανάληψη της διαδικασίας σε βάρσς του κατη¬ 
γορουμένου δεν επιτρέπεται. 

4. Αν συντρέχει περίπτωση επανάληψης της διαδικα¬ 
σίας υπέρ του καταδικασμένου για τους λόγους που 
προβλέπονται στον Κώδικα Ποινικής Δικονομίας, 


εφαρμόζονται αναλόγως οι διατάξεις των παραγρά¬ 
φων 2, 3 και 4 του άρθρου 5 και 1 και 2 του άρθρου 6 
του νόμου αυτού. Η σχετική αίτηση υποβάλλεται από 
τα δικαιούμενα, κατά τον Κώδικα Ποινικής Δικονομίας, 
πρόσωπα ή από τριάντα (30) τουλάχιστσν βουλευτές. 
Εάν αυτή γίνει δεκτή, η Βουλή ενεργεί όσα προβλέπο- 
νται στα άρθρο 12 του νόμου αυτού και η δίκη επανα¬ 
λαμβάνεται στο ακροατήριο του Ειδικού Δικαστηρίου. 

Άρθρο 18 
Ποινές 

1. Στέρηση πσλιτικών δικαιωμάτων κατά το άρθρο 61 
του Ποινικού Κώδικα δεν επιβάλλεται σε Υπσυργό σε 
περίπτωση καταδίκης του για πλημμέλημα. 

2. Η περιοριστική της ελευθερίας ποινή που επιβάλ¬ 
λεται σε Υπουργό για πλημμέλημα μετατρέπεται σε 
χρηματική. Ως προς τα κακουργήματα εφαρμόζονται 
οι κοινές διατάξεις. 

Άρθρο 19 
Επανάληψη δίκης 

1. Αν για οποιονδήποτε λόγο η διαδικασία δεν ολο¬ 
κληρώθηκε με τους δικαστές που κληρώθηκαν, η δίκη 
επαναλαμβάνεται με νέα σύνθεση. Στην περίπτωση 
αυτή η Βσυλή, με πρωτοβουλία του Προέδρου της, 
ενεργεί όσα προβλέπονται στο άρθρο 12 του νόμου 
αυτού. 

2. Ο πρόεδρος του αρχικού δικαστηρίου, ή ο ανα¬ 
πληρωτής του κατά το άρθρο 15 παρ. 3του νόμου αυ¬ 
τού, αποστέλλει αμελλητί στον πρόεδρο της νέας σύν¬ 
θεσης, που κληρώθηκε σύμφωνα με την προηγούμενη 
παράγραφο, τη δικογραφία και επίσημο αντίγραφο 
των τηρηθέντων πρακτικών, έως το σημείο που κατέ¬ 
στη ανέφικτη η συνέχιση της διαδικασίας. 

Άρθρο 20 

Εκτέλεση αποφάσεων 

Οι αποφάσεις του Ειδικού Δικαστηρίου εκτελούνται 
με επιμέλεια του Εισαγγελέα Εφετών Αθηνών. 

Άρθρο 21 
Απονομή χάρης 

Αν απονεμηθεί χάρη σε Υπσυργό πσυ καταδικάστη¬ 
κε, η συγκατάθεση της Βουλής μπορεί να δοθεί και για 
τη διαγραφή της ποινής από το ποινικό μητρώο, εφό¬ 
σον η χάρη εκτείνεται και στην άρση των συνεπειών 
της καταδίκης. 

Άρθρο 22 
Τελικές διατάξεις 

1. Για όσα θέματα δεν ρυθμίζονται διαφορετικά στο 
νόμο αυτόν εφαρμόζονται οι διατάξεις του Ποινικού 
Κώδικα και του Κώδικα Ποινικής Δικονομίας. 


2. Από τη δημοσίευση του νόμου αυτού καταργείται 
ο V. 2509/1997 και κάθε άλλη διάταξη που ρυθμίζει δια¬ 
φορετικά τα ίδια θέματα. 

3. Η ισχύς του νόμου αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 18 Μαρτίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
Ο ΠΡΩΘΥΠΟΥΡΓΟΣ 
ΚΩΝΣΤΑΝΤΙΝΟΣ Γ. ΣΗΜΙΤΗΣ 


οι ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΑΜΥΝΑΣ 

Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

X. ΒΕΡΕΛΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 

ΜΑΚΕΔΟΝΙΑΣ - ΘΡΑΚΗΣ 

Γ. ΠΑΣΧΑΛΙΔΗΣ 

ΕΠΙΚΡΑΤΕΙΑΣ 

ΣΤ. ΜΑΝΙΚΑΣ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 

ΓΕΩΡΓΙΑΣ 

Γ. ΔΡΥΣ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 

ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

X. ΠΡΩΤΟΠΑΠΑΣ 

ΑΙΓΑΙΟΥ 

Ν. ΣΗΦΟΥΝΑΚΗΣ 

ΟΑΝΑΠΛΗΡΩΤΗΣ 
ΥΠΟΥΡΓΟΣ ΕΞΩΤΕΡΙΚΩΝ 

ΑΝ. ΓΙΑΝΝΙΤΣΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Μαρτίου 2003 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37181 
(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιο για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - Γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐθπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 

- - 

Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




^ Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργότερο μέχριτην 31ην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































